Man in finansiële knyp weens R200 000-vingerfoutŉ Man van Lenasia sukkel al sedert November om R200 000 van die Johannesburgse stadsraad te verhaal nadat hy dié bedrag per ongeluk elektronies aan hulle oorbetaal het. The Star het Woensdag berig Tishor Daya het ŉ vingerfout gemaak toe hy sy internetbankdienste gebruik het. Die R200 000 was vir die Johannesburgse Varsproduktemark bedoel, maar hy het dit per abuis in die Johannesburgse stadsraad se rekening inbetaal. die Johannesburgse stadsraaf is ‘n begunstigde op sy bankprofiel vir die betaal van erfbelastingbelasting vir ŉ huis in Ormonde, waar sy dogter woon. “Dit is baie frustrerend en plaas my onder groot finansiële druk. Dit is ŉ groot bedrag geld wat net daar in die munisipaliteit se rekening lê. Hulle belowe my elke keer hulle gaan my geld terugbetaal, maar dit gebeur nooit nie. Elke keer as ek hulle bel, is daar ander stories of vereistes,” het hy gesê. Stan Mapholohela, van stadsraad se finansiële departement, het aan die koerant gesê die stad benodig onbetwisbare feite dat die bedrag geld wel inbetaal is, voor dit terugbetaal kan word.